મિસાઈલ પરીક્ષણ નિષ્ફળ જવાને પગલે હવે ઉત્તર કોરિયા આગળની કાર્યવાહી શું કરશે એ અંગે સમગ્ર વિશ્વમાં જુદા જુદા તર્ક વિતર્કો વહેતા થયા છે. કોરિયાના સંરક્ષણ મંત્રાલય અને નિષ્ણાતોના જણાવ્યા પ્રમાણે મુસુદુન મિસાઈલ ૩,૦૦૦ કિ.મી.થી વધુ અંતરે પ્રહાર કરી શકે એ રીતે તૈયાર કરવામાં આવી હતી, પરંતુ હવે આ પરીક્ષણ નિષ્ફળ જતાં ઉત્તર કોરિયાનો સંરક્ષણ વિભાગ પ્રમુખ કિમ જોંગના આદેશની પ્રતીક્ષા કરી રહ્યું છે. એવી અટકળો વહેતી થઈ છે કે ઉત્તર કોરિયા હવે મિસાઈલ નિષ્ફળ ગયા બાદ વધુ એક પરમાણુ પરીક્ષણ કરી શકે છે અને તેના સંરક્ષણ મંત્રાલયના દાવા મુજબ ઉત્તર કોરિયા સક્ષમ અને સજ્જ છે.